Începând din anul 1991, Kerekes a fost selecționată în echipele României la diferite categorii de vârstă. În 1995, ea a câștigat medalia de aur la Campionatul Mondial pentru Tineret din Aracaju, Brazilia. Cu echipa de senioare a luat parte la trei Campionate Mondiale, în 1999, 2001 și 2003, și la trei Campionate Europene, în 1996, 2000 și 2002. În plus, Ildiko Kerekes Barbu este dublă medaliată cu argint la Campionatul Mondial Universitar, în 1998 și 2000.